b'\n_START_ARTICLE_\nJuana I ng Castilla\n_START_PARAGRAPH_\nSi Juana (6 Nobyembre 1479\xc2\xa0\xe2\x80\x93 12 Abril 1555), na nakikilala rin bilang Joanna at Juana ang Baliw (Ingles: Joanna the Mad, Kastila: Kastila: Juana la Loca), ay ang unang reynang regnante (reynang namumuno) na namuno sa kapwa mga Kaharian ng Castilla (1504\xe2\x80\x9355) at ng Aragon (1516\xe2\x80\x9355), isang kaisahan na umunlad upang maging ang modernong Espanya. Bukod sa mga kaharian ng Espanya, pinamunuan din niya ang mga kaharian ng Sardinia, Sicilia, at Naples sa Italya; isang malawak na imperyong pangkolonya sa Kaamerikahan at Pilipinas; at ang masaganang Nederlandiyang Burgundiano, na nagpasimula ng pagpansin ng mga Kastila roon. Siya ang huling monarka ng Kabahayan ng Trast\xc3\xa1mara at ang kaniyang pagkakakasal kay Philip ang Magandang Lalaki (Philip the Handsome) ang nagpasimula ng pamumuno ng mga Habsburgo sa Espanya. Subalit, sa kahabaan ng kaniyang matagal na pamumuno, nasa ilalim ang kaniyang karehiyentehan (pamumuno) sa kaniyang asawa, ama, ingkisidor (mangsisiyasat), o anak na lalaki at matagal siyang natigil sa isang monasteryo (kumbento ng mga madre) dahil sa sakit sa isipan.'